  Виталий Пронин Кызьы укно дурын огреч будэтоно? Нырысь ик, быръёно ас понназы опыление карись сортъёсты, тупалозы «Зозуля», «Апрельский», «Стелла», «Московский тепличный». Кидысэз дасяно тазьы: 1 стакан вуын 0,5 грамм марганцовкаез сурано, котькуд кидысэз отын 20 минут возёно. Та бӧрсьы 2 час возёно 1 стакан вуын суралтэм 1 грамм борной кислотаын, собере 3 часлы интыяно пень вуэ. Тазьы дасяса, мерттэм кияръёстэс удоберниен киськано уз луы ни. Гужем киярез кизёно 25-тӥ июльысен 3-тӥ августозь, толалтэ - 25-тӥ январьысен 3-тӥ февралёзь (ваньмыз ӟеч луиз ке, 8-тӥ Мартлы оргеч басьтоды). Сюй дасяно тазьы: ведралэн куиньмос люкетэз луо (песок) мед луоз, ватсалэ ӝыны ведра сьӧд сюй, сомында ик скал кыед но сисьмем куар (пӧлаз лысэз медаз луы), 1 стакан тылобурдо кыед (кӧсатэмын но векчи изэмын мед луоз), чечы пуньылэн йылаз марганцовка. Ваньзэ тае сурано, котькуд кидысэз нимаз горшоке мерттоно. Эн вунэтэ: огреч уг яраты ӟоскыт интыез. Уд потытозь, горшокез полиэтиленэн шобыртоно. Уд мычиськем бере сое куштоно но горшоклэсь дурзэ, пушпалтӥз, фольгаен шобыртоно - со югытэз возьыны юрттоз. 5-6 куар потэм бере йылзэ ишкалтоно, модосэз озьы кужмогес луоз. Наталья Дулинова, Ижкар Теги: береккет сад-бакча  